युरो-२०२४ : उद्घाटन खेलमा जर्मनीलाई स्कटयान्डको चुनौती
युरोपेली फुटबलको सबैभन्दा ठूलो प्रतियोगिता युरो-२०२४ शुक्रबारदेखि सुरु हुँदैछ र त्यसको पहिलो खेलमा भिड्ने छन्, आयोजक जर्मनी र स्कटल्यान्ड । एलिनाज एरेनामा हुने खेलसँगै एक महिना लामो प्रतियोगिता सुरु हुनेछ । फाइनल जुलाई १४ मा बर्लिनमा हुनेछ र जर्मनीलाई विश्वास छ, आफ्नो टिमको चुनौती त्यहाँसम्म रहनेछ ।
काठमाडौँ — युरोपेली फुटबलको सबैभन्दा ठूलो प्रतियोगिता युरो-२०२४ शुक्रबारदेखि सुरु हुँदैछ र त्यसको पहिलो खेलमा भिड्ने छन्, आयोजक जर्मनी र स्कटल्यान्ड । एलिनाज एरेनामा हुने खेलसँगै एक महिना लामो प्रतियोगिता सुरु हुनेछ । फाइनल जुलाई १४ मा बर्लिनमा हुनेछ र जर्मनीलाई विश्वास छ, आफ्नो टिमको चुनौती त्यहाँसम्म रहनेछ ।जर्मन डिफेन्डर एन्टोनियो रुडिगरले भनेका छन्, ‘हामी यहाँ कसैलाई अभिवादन गर्न आएका होइनौं, तर हामी सबै प्रतिद्वन्द्वी टिमलाई सम्मान पनि गर्छौं । हामीलाई यसअघिका प्रतियोगितामा के भयो, त्यसबारे कुरा गर्नु छैन् । यसबारे सबैलाई थाहा छ । हामी सबैले उतारचढाव बेहोरेका छौं । प्रतियोगिताको पहिलो खेल जहिले पनि महत्त्वपूर्ण हुन्छ ।’जर्मन टिमका प्रशिक्षक हुन्, जुलियन नागेल्सम । उनी भन्छन्, ‘यो प्रतियोगिता हाम्रो आफ्नै देशमा भइरहेको छ, त्यसैले यो ठूलो अवसर हो । हामी प्रतियोगितालाई लिएर उत्साहित छौं ।’ जर्मनी पछिल्ला विश्वकपका दुई संस्करणको लिग चरणबाटै बाहिरिएको थियो । युरो २०२१ मा जर्मनीको चुनौती अन्तिम १६ मा इंग्ल्यान्डको हातबाट रोकिएको थियो ।यस्तोमा जर्मनी स्कटल्यान्डविरुद्ध संयमित भएर नै खेल्नेछ । पछिल्लो समय स्कटल्यान्डको राष्ट्रिय टिमको प्रदर्शनमा पनि व्यापक सुधार आएको छ । स्कटल्यान्डमा फरवार्ड रायन क्रिस्टी भन्छन्, ‘जर्मनी निकै बलियो टिम हो । जति बेला ठूलो प्रतियोगिता हुन्छ, जर्मन टिम जहिले पनि बलियो रहन्छ । त्यसैले यो पहिलो खेल निकै प्रतिस्पर्धात्मक हुनेछ । यस समूह ‘ए’ हंगेरी र स्विजरल्यान्ड पनि छन् । युरोका २००० देखि २०१६ सम्मका संस्करणमा छनोट हुन असफल स्कटल्यान्डले त्यसपछि भने लगातार युरो खेलेको छ र यसपल्टको उसको एक मात्र उद्देश्य रहनेछ, पहिलो पटक नकआउट चरणमा पुग्ने । छनोट चरणमा स्कटल्यान्डको प्रदर्शन निकै उच्च रहेको थियो, त्यसैले अर्को चरण पुग्ने सम्भावना यसपल्ट जीवन्त छ । 